Általános indokolás

Az Alaptörvény 32. cikk (1) bekezdés a) pontja szerint a helyi önkormányzat a helyi közügyek intézése körében törvény keretei között rendeletet alkot.

A Magyarország helyi önkormányzatairól szóló 2011. évi CLXXXIX. törvény 134. § (1) bekezdése szerint, ha a kormányhivatal jogszabálysértést észlel, a törvényességi felügyelet körében legalább harminc napos határidő tűzésével felhívja az érintettet annak megszüntetésére.

Az érintett a felhívásban foglaltakat köteles megvizsgálni és a megadott határidőn belül az annak alapján tett intézkedéséről vagy egyet nem értéséről a kormányhivatalt írásban tájékoztatni.

A TOB/22/714-1/2020. számú törvényességi felhívásban foglaltak alapján került a közterületek használatáról szóló önkormányzati rendelet felülvizsgálatra.

Részletes indokolása:

1. §-hoz: A közterületek használatáról szóló önkormányzati rendeletben a közterület-használat szabályszerűségének ellenőrzéséről a polgármester gondoskodik, viszont a közösségi együttélés alapvető szabályairól szóló önkormányzati rendeletben az önkormányzati hatósági eljárás lefolytatására a jegyző jogosult. Azzal, hogy a közterületek használatáról szóló önkormányzati rendelet is a jegyzőt jogosítja fel a közterület-használat szabályszerűségének ellenőrzésére és annak megsértése esetén jogkövetkezmény alkalmazására, a két önkormányzati rendelet összhangba kerül.

2.§-hoz: A rendelet hatályba lépéséről rendelkezik.